CELEX: 62008CA0271
Language: fi
Date: 2010-07-15 00:00:00
Title: Asia C-271/08: Unionin tuomioistuimen tuomio (suuri jaosto) 15.7.2010 — Euroopan komissio v. Saksan liittotasavalta (Jäsenyysvelvoitteiden noudattamatta jättäminen — Direktiivit 92/50/ETY ja 2004/18/EY — Julkiset palveluhankinnat — Kunnallisten työntekijöiden ammatillinen lisäeläke — Sopimusten tekeminen suoraan työmarkkinaosapuolten välillä tehdyssä työehtosopimuksessa nimettyjen vakuutuslaitosten kanssa järjestämättä unionin tasolla tarjouskilpailua)

11.9.2010   
            
            
               FI
            
            
               Euroopan unionin virallinen lehti
            
            
               C 246/2
            
         Unionin tuomioistuimen tuomio (suuri jaosto) 15.7.2010 — Euroopan komissio v. Saksan liittotasavalta
   (Asia C-271/08) (1)
   
   (Jäsenyysvelvoitteiden noudattamatta jättäminen - Direktiivit 92/50/ETY ja 2004/18/EY - Julkiset palveluhankinnat - Kunnallisten työntekijöiden ammatillinen lisäeläke - Sopimusten tekeminen suoraan työmarkkinaosapuolten välillä tehdyssä työehtosopimuksessa nimettyjen vakuutuslaitosten kanssa järjestämättä unionin tasolla tarjouskilpailua)
   2010/C 246/02
   Oikeudenkäyntikieli: saksa
   
      Asianosaiset
   
   
      Kantaja: Euroopan komissio (asiamiehet: G. Wilms ja D. Kukovec)
   
      Vastaaja: Saksan liittotasavalta (asiamiehet: M. Lumma ja N. Graf Vitzthum)
   
      Väliintulijat, jotka tukevat vastaajan vaatimuksia: Tanskan kuningaskunta (asiamiehet: B. Weis Fogh ja M. C. Pilgaard Zinglersen) ja Ruotsin kuningaskunta (asiamiehet: A. Falk ja M. A. Engman)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Julkisia palveluhankintoja koskevien sopimusten tekomenettelyjen yhteensovittamisesta 18.6.1992 annetun neuvoston direktiivin 92/50/ETY (EYVL L 209, s. 1) 8 artiklan, luettuna yhdessä sen III–VI osaston kanssa, ja julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (EUVL L 134, s. 114) 20 artiklan, luettuna yhdessä sen 23–55 artiklan kanssa, rikkominen — Paikallisyhteisöjen ja kunnallisten yritysten käytäntö tehdä suoraan, ilman julkisia hankintoja koskevia tarjouskilpailuja, ryhmäeläkevakuutuksia koskevia palvelusopimuksia
   
      Tuomiolauselma
   
   
               1)
            
            
               Saksan liittotasavalta ei ole noudattanut 31.1.2006 saakka julkisia palveluhankintoja koskevien sopimusten tekomenettelyjen yhteensovittamisesta 18.6.1992 annetun neuvoston direktiivin 92/50/ETY 8 artiklan ja III–VI osaston ja 1.2.2006 alkaen julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY 20 artiklan ja 23–55 artiklan mukaisia velvoitteitaan, koska vuonna 2004 ne kunnalliset viranomaiset tai yritykset, joiden palveluksessa oli tuolloin yli 4 505 työntekijää, vuonna 2005 ne kunnalliset viranomaiset tai yritykset, joiden palveluksessa oli tuolloin yli 3 133 työntekijää sekä vuosina 2006 ja 2007 ne kunnalliset viranomaiset tai yritykset, joiden palveluksessa oli tuolloin yli 2 402 työntekijää, tekivät ammatillista lisäeläkejärjestelmää koskevia palvelusopimuksia suoraan kunnallisten työntekijöiden palkkojen muuttamisesta eläkemaksuiksi tehdyn työehtosopimuksen (Tarifvertrag zur Entgeltumwandlung für Arbeitnehmer im Kommunalen öffentlichen Dienst) 6 §:ssä mainittujen laitosten ja yritysten kanssa yritysten kanssa järjestämättä Euroopan unionin tasolla tarjouskilpailua.
            
         
               2)
            
            
               Kanne hylätään muilta osin.
            
         
               3)
            
            
               Euroopan komissio, Saksan liittotasavalta, Tanskan kuningaskunta ja Ruotsin kuningaskunta vastaavat omista oikeudenkäyntikuluistaan.
            
         
      (1)  EUVL C 223, 30.8.2008.